**DOHODA O HMOTNEJ ZODPOVEDNOSTI**

uzavretá v súlade s § 182 a nasl. zákona č. 311/2001 Z. z., Zákonník práce

v znení neskorších právnych predpisov

**Zamestnávateľ:**

Slovenská technická univerzita v Bratislave,

Vazovova 5, 812 43 Bratislava

pracovisko: Stavebná fakulta STU v Bratislave,

 Radlinského 11, 810 05 Bratislava

zastúpené: prof. Ing. Stanislavom Unčíkom, PhD., dekanom

IČO: 00397 687

**a**

**Zamestnanec:**

meno a priezvisko: **........................................................**

pracovisko: Stavebná fakulta STU v Bratislave

 dátum narodenia: číslo OP:

 bytom:

1. Zamestnávateľ a zamestnanec uzatvárajú túto Dohodu o hmotnej zodpovednosti za hodnoty zverené na vyúčtovanie:
* za stravovacie poukážky poskytované zamestnávateľom v zmysle § 152 Zákonníka práce a prevzaté v mene zamestnancov pracoviska .......... (ďalej len “pracovisko”),
* za iné prevzaté ceniny zverené zamestnancovi na vyúčtovanie,
* za prevzatie finančnej hotovosti poskytnutej zamestnávateľom v zmysle § 12 ods. 2 zákona č. 291/2002 Z. z. o Štátnej pokladnici určené na bežné výdavky pracoviska.
1. Zamestnanec preberá hmotnú zodpovednosť za hodnoty uvedené v ods. 1 počas doby svojho zaradenia na pracovisku alebo do odstúpenia od tejto Dohody.
2. Zamestnanec sa zaväzuje, že vykoná zo svojej strany všetky kroky, aby zabránil schodkom na hodnotách, ktoré sa mu zverili na vyúčtovanie. Súčasne sa zaväzuje, že bude vyhotovovať a predkladať zamestnávateľovi v stanovených lehotách všetky potrebné a predpísané zápisy, výkazy a hlásenia týkajúce sa zverených hodnôt.
3. Obe strany konštatujú, že zamestnanec má pre účel, na ktorý je uzatvorená táto Dohoda, vytvorené riadne podmienky v súlade s § 177 ods. 1 Zákonníka práce.
4. Zamestnanec uzatvorením tejto Dohody potvrdzuje, že je oboznámený s predpismi o svojej zodpovednosti, osobitne s príslušnými ustanoveniami Zákonníka práce a zákona č. 313/2001 Z. z. o verejnej službe.
5. Ak zamestnanec zistí, že nemá vytvorené ptorebné pracovné podmienky pre plnenie povinností vyplývajúcich z tejto Dohody, je povinný oznámiť nedostatky svojmu nadriadenému pracovníkovi.
6. Obe strany zhodne konštatujú, že v deň podpísania tejto Dohody nejestvujú nedostatky, ktoré by zabraňovali zamestnancovi riadne plniť povinnosti uvedené v ods. 1 alebo tie, ktoré sú s nimi v priamej súvislosti.
7. Ak sa na hodnotách, ktoré zamestnanec prevzal na vyúčtovanie, zistia schodky, je zamestnanec povinný nahradiť skutočnú škodu v plnej výške.
8. Ak má zamestnanec záväzok nahradiť škodu v určitej výške a ak s ním zamestnávateľ dohodne spôsob úhrady, obe strany uzavrú písomnú dohodu o uznaní záväzku a o spôsobe úhrady (o zrážkach zo mzdy).
9. Na práva a povinnosti vyplývajúce obom stranám z tejto Dohody sa vzťahujú ust. § 182 a nasl. Zákonníka práce a príslušné ustanovenia zák. č. 313/2001 Z. z. o verejnej službe.
10. Dohoda zaniká dohodou oboch strán, jednostranným odstúpením zamestnanca alebo skončením pracovného pomeru zamestnanca. Zamestnanec je povinný svoje odstúpenie od tejto Dohody oznámiť zamestnávateľovi písomne.
11. Dohoda nadobúda platnosť a účinnosť dňom jej podpisu oboma zmluvnými stranami.
12. Dohodu je možné meniť a dopĺňať len formou písomných dodatkov. V otázkach touto dohodou neupravených sa použijú subsidiárne ustanovenia zákona č. 311/2001 Z. z. Zákonník práce v znení neskorších predpisov.
13. Dohoda je vyhotovená v troch rovnopisoch, jeden rovnopis pre zamestnanca a dva rovnopisy pre zamestnávateľa.
14. Zmluvné strany si Dohodu prečítali, jej obsahu, právam a povinnostiam z nej vyplývajúcim porozumeli, pričom na znak súhlasu s jej obsahom a so skutočnosťou, že Dohodu neuzavreli v tiesni, pod nátlakom alebo za nápadne nevýhodných podmienok, ju vlastnoručne podpisujú.

Bratislava, .......................

 \_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

 zamestnanec prof. Ing. Stanislav Unčík, PhD.

 vedúci zamestnanec dekan